EkBass/fiwiki-20250220-pages-articles huggingface dataset:
Jorma Vainonen

Jorma Kalevi Vainonen (14. syyskuuta 1934 Kouvola – 5. toukokuuta 2007 Helsinki) oli suomalainen äidinkielenopettaja ja nuortenkirjailija. Hän pääsi ylioppilaaksi Kouvolan lyseosta 1955 ja lähti Helsingin yliopistoon opiskelemaan kotimaista kirjallisuutta, kansanrunoustiedettä ja suomen kieltä. Hän valmistui filosofian kandidaatiksi 1964 ja toimi vanhempana lehtorina ja vararehtorina Kouvolan lyseossa 1966-1975 ja myöhemmin opetustehtävissä Inkeroisten lukiossa ja yläasteella sekä Myllykosken lukiossa, josta jäi eläkkeelle 1997. Anjalankosken kaupungin opetuspäällikkönä hän toimi vuosina 1984-1990. Opettajana Vainonen oli avarakatseinen humanisti, joka osasi käyttää huumoria ja herättää oppilaissa kiinnostuksen äidinkieltä ja kirjoittamista kohtaan. Hän julkaisi kaksi nuortenkirjaa, 1978 ja 1979. Opettajantyön ja kirjoitusharrastuksen lisäksi Vainonen oli asuinpaikkakunnallaan Anjalankoskella aktiivinen yhteiskunnallinen vaikuttaja. Hän oli silloisen Sippolan kunnanvaltuuston sosiaalidemokraattisen ryhmän valtuutettu 1969-1974, Anjalankosken kauppalanvaltuuston jäsen 1975-1976, Anjalankosken kaupunginhallituksen jäsen 1977-1980 ja kaupunginvaltuuston jäsen 1981-1996. Hän toimi kirjastolautakunnassa, oli keskusvaalilautakunnan puheenjohtaja 1989-1996, Kymen läänin keskiasteen koulunuudistuksen suunnittelulautakunnan jäsen sekä Anjalankosken seurakuntien kirkkovaltuuston jäsen 1994-1998. Hänellä oli luottamustoimia myös sosiaalidemokraattisen puolueen elimissä. Kunnallispolitiikassa Vainonen tarkasteli asioita laajakatseisesti yli kylä- ja puoluerajojen. Jorma Vainonen oli naimisissa äidinkielenopettaja Kaisu Vainosen (s. Kuusinen) kanssa. Hänen lapsiaan ovat Kulttuurien museon amanuenssi Pilvi Vainonen ja toimittaja Jaakko Valaskivi (s. Vainonen). == Teoksia == * 70 vuotta koulutyötä : Kouvolan lyseon 70-vuotishistoriikki; toim. Jorma Vainonen. Kouvolan lyseon 70-vuotisjuhlatoimikunta, Kouvola 1973 * Tallipoika. Tammi 1978 * Kolmen päivän intiaanit. Tam tam -kirjat 82. Tammi 1979 * Anjalankoski: koskien kasvatti - Anjalankoski; forsarnas stad - Anjalankoski; the town of the rapids; kuvateostyöryhmä Lasse Koivu, Stina Blomqvist, Jorma Vainonen. Anjalankosken kaupunki, Anjalankoski 1988 == Lähteet == * (Arkistolinkki) * Kymenlaakson kirjailijat * Reijo Pajuoja: Jorma Vainosen muistolle. Keskilaakso 5.6.2007. Luokka:Suomalaiset lasten- ja nuortenkirjailijat Luokka:Suomen Sosialidemokraattisen Puolueen poliitikot Luokka:Sippolan kunnanvaltuutetut Luokka:Anjalankosken kaupunginvaltuutetut Luokka:Vuonna 1934 syntyneet Luokka:Vuonna 2007 kuolleet
Nokia Lumia 730

Nokia Lumia 730 on Microsoftin syyskuussa 2014 julkistama älypuhelin. Puhelimen erikoisuus on laajakulmainen viiden megapikselin etukamera, joka sopii yhtiön mukaan erityisen hyvin selfie-kuvien ottamiseen sekä videopuheluihin. Puhelimessa on 4,7 tuuman näyttö. Näyttö: * OLED * Corning Gorilla Glass 3 == Lähteet == Lumia 730 730 Luokka:Windows Phone -pohjaiset laitteet Luokka:Vuoden 2014 matkapuhelimet
Nokia Lumia 830

Nokia Lumia 830 on Microsoftin syyskuussa 2014 julkistama älypuhelin. Puhelimessa on 10 megapikselin kamera, viiden tuuman näyttö 1 280 × 720 -resoluutiolla, irrotettava 2200 mAh -akku, jota voi ladata langattomasti erikseen ostettavan latausalustan kanssa. Puhelin painaa 150 grammaa ja se on 8,5 millimetriä paksu. Näyttö: * IPS LCD * Corning Gorilla Glass 3 == Lähteet == Lumia 830 830 Luokka:Windows Phone -pohjaiset laitteet Luokka:Vuoden 2014 matkapuhelimet
Nokia Lumia 735

Nokia Lumia 735 on Microsoftin syyskuussa 2014 julkistama älypuhelin. Lumia 730- ja 735-mallit ovat käytännössä saman mallin eri versioita. Lumia 735 on 4g-puhelin, kun taas Lumia 730 -mallissa on kaksi sim-korttipaikkaa, ja se toimii vain 3g-verkoissa. Nokia Lumia 735:n erikoisuus on laajakulmainen viiden megapikselin etukamera, joka sopii yhtiön mukaan erityisen hyvin selfie-kuvien ottamiseen sekä videopuheluihin. Näyttö: * OLED * Corning Gorilla Glass 3 == Lähteet == Lumia 735 735 Luokka:Windows Phone -pohjaiset laitteet Luokka:Vuoden 2014 matkapuhelimet
Rovin

Rovin oli ranskalainen automerkki, jota valmistettiin vuosina 1946-1953. Vuonna 1921 perustettu Rovin-yritys toimi aluksi moottoripyörien kauppiaana. Tehdas sijaitsi Pariisissa. Klassikot 6/2014, sivu 57 Rovin-autot olivat pieniä ja alkeellisia. Ensimmäisissä malleissa D1 ja D2 ei ollut edes ovia ja niissä oli vain etuistuin. Mallit olivat avoautoja. Rovineissa oli hyvin pieni iskutilavuudeltaan alle puolen litran moottori. Ensimmäinen malli oli Rovin D1, joka esiteltiin vuonna 1946. Siinä oli nelitahtinen ilmajäähdytteinen 260 cm³ moottori, teho 4,8 kilowattia (6,5 hv). Rovin D2 esiteltiin vuonna 1949 ja se oli vain 2,8 metriä pitkä. Rovin D3:n ponttoonikorissa oli etuovet. 315 senttimetriä pitkässä Rovin D4:ssä oli 462 cm³ moottori, teho 9,5 kilowattia (13 hv). Mallin huippunopeus oli 85 km/t. Valmistusmäärät jäivät pieniksi: Rovin D2 700 yksilöä, Rovin D3 800 yksilöä ja Rovin D4 1200 yksilöä. Tuotanto hiipui vuonna 1953. ==Lähteet== Luokka:Ranskalaiset automerkit Luokka:Kääpiöautot Luokka:1940-luvun autot Luokka:1950-luvun autot
Emeraude

Emeraude oli vuosina 1913–1914 valmistettu automerkki. Tehdas sijaitsi Ranskan Dijonissa. Moottori oli yksisylinterinen. Voimansiirto tapahtui ketjuvedon välityksellä. ==Lähteet== * Cars: Cars Collection, Suuri Tietokirja Autoista, osa 12, 1987 Luokka:Ranskalaiset automerkit Luokka:1910-luvun autot
Glimmerati

Glimmerati on Bugbear Entertainmentin vuonna 2005 Nokia N-Gagelle julkaisema ajopeli. ==Tarina== Pelaajan hahmona toimii rikas perijä, joka saa eräänä päivänä kutsun varakkaiden kilpa-ajo klubiin, Glimmeratiin. Pelaajan tehtävänä on edetä ylöspäin Glimmeratin jäsenistössä. Tämä tapahtuu voittamalla esimerkiksi veneillä ja autoilla käytäviä kilpailuja tai suorittamalla erilaisia tehtäviä muille pelin hahmoille. Voittaessaan kilpailuja pelaaja saa mahdollisuuden hankkia tehokkaampia kulkuneuvoja, jotka ovat välttämättömiä alati haastavammiksi muuttuvien kilpailujen voittamiseksi. ==Vastaanotto== Glimmerati sai kriitikoilta varsin hyvän vastaanoton. Esimerkiksi IGN:n arvostelussa peli nostettiin N-Gagen parhaimmistoon pisteillä 8.1/10. ==Lähteet== == Aiheesta muualla == * Luokka:Vuoden 2005 videopelit Luokka:Ajopelit Luokka:N-Gage-pelit Luokka:Bugbear Entertainment
Lea-Francis

Lea-Francis oli vuosina 1903–1961 valmistettu englantilainen automerkki. Autotehdas nimettiin perustajiensa Richard Henry Lean ja Graham Inglesby Francisin mukaan, jotka perustivat Lea-Francis-tehtaan Coventryyn vuonna 1895. Aluksi tehdas valmisti hienoja ja kalliita polkupyöriä vuosina 1896–1914. Ensimmäisessä autossa oli kolmisylinterinen moottori.http://www.lfoc.org/history/ Vuonna 1926 Lea-Francis esitteli urheilullisen kuusisylinterisen auton, jossa oli 2,2 litran moottori. Auton hinta oli 525 puntaa.http://uniquecarsandparts.com/lost_marques_lea_francis.htm Vuonna 1927 tehdas esitteli mallit 12/40 ja Hyper, joka oli ensimmäinen mekaanisesti ahdettu tuotantoauto. Viimeinen Lea-Francis oli vuosina 1960–1961 valmistettu Lynx. http://www.lfoc.co.uk/vehicle/lea-francis-lynx-1960-1961/ ==Lähteet== Luokka:Brittiläiset automerkit Luokka:1930-luvun autot
Biseksuaalipornografia

Biseksuaalipornografia on pornografian alagenre, jossa esiintyy samanaikaista seksuaalista kanssakäymistä sekä miesten kesken että naisen ja miehen välillä. Ryhmäseksikohtauksia, joissa naiset ovat seksuaalisessa kanssakäymisessä keskenään sekä miesten kanssa ei yleensä lasketa biseksuaalipornografiaksi, koska kohtaustyyppi on tavanomainen myös valtavirtapornografiassa. Toisinaan genreen lasketaan myös pornografia, jossa nainen on dildoa tai vyödildoa käyttäen anaali- tai oraaliyhdynnässä mieheen. ==Katso myös== *Homoporno Luokka:Pornografian tyylilajit Luokka:Biseksuaalisuus
Michael Smetanin

Michael Smetanin (s. 1958 Sydney) on australialainen säveltäjä. Hän opiskeli Sydneyn musiikkikonservatoriossa. Saatuaan siellä kandidaatin arvon sävellyksessä (1981) hän jatkoi opintojaan Louis Andriessenin johdolla Haagin kuninkaallisessa konservatoriossa Alankomaissa (1982–84). Hän on filosofian tohtoriSydney Conservatorium of Music: Mr Michael Smetanin. Smetanin on voittanut teoksillaan useita palkintoja. Hän on myös toiminut opetustehtävissä ja muun muassa luennoinut Sydneyn musiikkikonservatoriossa vuodesta 1997.The Living Composers Project: Michael Smetanin Smetaninin ensimmäinen suuri teos oli Track (12 muusikolle), jonka hän sävelsi opiskellessaan Alankomaissa. Vuonna 1984 Smetanin sävelsi teoksen The Ladder of Escape Harry Sparnaayn bassoklarinettikokoonpanolle. Teos kantaesitettiin Aspekte Salzburg -festivaalilla Itävallassa. Sittemmin sitä on esitetty eri puolilla maailmaa ja se on myös levytetty.Australian Music Centre: Michael Smetanin Smetanin on säveltänyt lukuisia näyttämöteoksia, joihin lukeutuvat oopperat The Burrow (yksi näytös, 1993) ja Gauguin (kaksi näytöstä, 1995–96). Kumpaankin kirjoitti libreton Alison Croggon. Smetaninin muuhun tuotantoon kuuluvat muun muassa orkesteriteokset Black Snow (1987) ja The Shape of Things to Pass (1999). Pienemmille kokoonpanoille ja soolosoittimille hän on myös säveltänyt monia teoksia, kuten Fylgjir (huilulle, piccololle, oboelle, klarinetille, fagotille, käyrätorvelle, viululle, alttoviululle, sellolle, kontrabassolle ja pianolle; 1989) ja Spray (vahvistetulle alttohuilulle, bassoklarinetille ja pianolle; 1990). Smetanin on 2000-luvulla ottanut vastaan sävellystilauksia muiden muassa Sydneyn sinfoniaorkesterilta ja Lisa Moorelta (pianokonsertto Mysterium Cosmographicum, 2004–05), Schönberg Ensembleltä (Micrographia, 2007) ja Crash Ensembleltä (Shatter, 2008). Häneltä valmistui myös kolmas ooppera, Mayakovsky. == Lähteet == Luokka:Australialaiset säveltäjät Luokka:Oopperasäveltäjät Luokka:Vuonna 1958 syntyneet Luokka:Elävät henkilöt
Ursula Länsman

Heli Ursula Länsman (s. 31. maaliskuuta 1971 InariLänsman, Ursula ja Tuuni (1971 - ja 1975 - ) Biografiakeskus. Suomalaisen Kirjallisuuden Seura. Viitattu 13.9.2014.) on saamelainen muusikko, joka tunnetaan vuonna 1982 perustetusta Angelit-yhtyeestä, jossa hän esiintyy yhdessä sisarensa Tuuni Partin kanssa. He olivat ensimmäistä kertaa julkisuudessa jo vuonna 1979, kun Elina Karjalainen kirjoitti syrjäisessä Angelin kylässä asuvista sisaruksista jutun Suomen Kuvalehteen YK:n kansainvälisen Lapsen vuoden johdosta. Samana vuonna Länsmanin sisarukset esiintyivät myös TV2:n sekä Japanin television ohjelmissa.Mistä? Miten Angelit.net. Viitattu 13.9.2014. ==Elämä== Uransa musiikin parissa Länsman aloitti 1982, jolloin inarilaisista lapsista koottu ryhmä esiintyi Utsjoella järjestetyssä Saamelaisnuorten taidetapahtumassa. Vuonna 1987 se julkaisi Angel nuorat -nimisenä saamenkielisiä joululauluja sisältäneen kasetin yhdessä norjalaisen Mari Boinen kanssa. Ryhmästä muodostui lopulta trio Angelin tytöt, johon Ursula ja Tuuni Länsmanin lisäksi kuului Ulla Pirttijärvi.Angelit Populappi. Viitattu 13.9.2014. Ursula Länsman asuu nykyään Pelkosenniemen Pyhätunturilla, jossa hän on työskennellyt muun muassa ravintolapäällikkönä. Länsman omistaa myös poroja kotiseudullaan Angelissa. == Diskografia == === Angel nuorat === *Juovllaide (yhdessä Mari Boinen kanssa, 1987) === Angelin tytöt === *Dolla (1992) *Giitu (1993) *Skeaikit (1995) *The New Voice of North (nimellä Girls of Angeli, 1998) === Angelit === *Mannú (1999) *Channel Nordica (yhdessä Waltarin kanssa, 2000) *Reasons (2003) === Vierailevana artistina === *Nobuo Uematsu: Final Fantasy V Dear Friends (1993) *Waltari: So Fine! (1994) *Waltari: Big Bang (1995) *The Nits: Alankomaat (1998) == Lähteet == Luokka:Saamelaiset laulajat Luokka:Suomalaiset kansanmuusikot Luokka:Vuonna 1971 syntyneet Luokka:Elävät henkilöt
Tuuni Partti

Tuuni Monika Partti (o.s. Länsman, s. 8. toukokuuta 1975 InariLänsman, Ursula ja Tuuni (1971- ja 1975- ) Biografiakeskus. Suomalaisen Kirjallisuuden Seura. Viitattu 1.4.2018.) on saamelainen muusikko, joka tunnetaan vuonna 1982 perustetusta Angelit-yhtyeestä, jossa hän esiintyy yhdessä sisarensa Ursula Länsmanin kanssa. He olivat ensimmäistä kertaa julkisuudessa jo vuonna 1979, kun Elina Karjalainen kirjoitti syrjäisessä Angelin kylässä asuvista sisaruksista jutun Suomen Kuvalehteen YK:n kansainvälisen Lapsen vuoden johdosta. Samana vuonna Länsmanin sisarukset esiintyivät myös TV2:n sekä Japanin television ohjelmissa.Mistä? Miten? Angelit.net. Viitattu 1.4.2018. Partti aloitti uransa musiikin parissa 1982, jolloin inarilaisista lapsista koottu ryhmä esiintyi Utsjoella järjestetyssä Saamelaisnuorten taidetapahtumassa. Vuonna 1987 se julkaisi Angel nuorat -nimisenä saamenkielisiä joululauluja sisältäneen kasetin yhdessä norjalaisen Mari Boinen kanssa. Ryhmästä muodostui lopulta trio Angelin tytöt, johon Ursula ja Tuuni Länsmanin lisäksi kuului Ulla Pirttijärvi.Angelit Populappi. Viitattu 1.4.2018. Tuuni Partti asuu nykyään Helsingissä ja työskentelee lastenhoitajana kaupungin päiväkodissa. == Diskografia == === Angel nuorat === *Juovllaide (yhdessä Mari Boinen kanssa, 1987) === Angelin tytöt === *Dolla (1992) *Giitu (1993) *Skeaikit (1995) *The New Voice of North (nimellä Girls of Angeli, 1998) === Angelit === *Mánnu (1999) *Channel Nordica (yhdessä Waltarin kanssa, 2000) *Reasons (2003) === Vierailevana artistina === *Nobuo Uematsu: Final Fantasy V Dear Friends (1993) *Waltari: So Fine! (1994) *Waltari: Big Bang (1995) *The Nits: Alankomaat (1998) == Lähteet == Luokka:Saamelaiset laulajat Luokka:Suomalaiset kansanmuusikot Luokka:Vuonna 1975 syntyneet Luokka:Elävät henkilöt
Karoliina Kantelinen

Karoliina Kantelinen (s. 1975 Uusikaupunki) on suomalainen laulaja, kansanmusiikin opettaja ja etnomusikologi. Joulukuusta 2012 lähtien hän on ollut yksi Värttinän laulajista. Kantelinen on alun perin opiskellut Milanossa oopperalaulajaksi, mutta vaihtanut myöhemmin kokonaan kansanmusiikkiin. Hän on myös opiskellut musiikkitiedettä Helsingin yliopistossa. Kansanmuusikkona Kantelinen on erikoistunut vienankarjalaiseen joikuun sekä itkuvirsiin. Värttinässä hän lauloi ensimmäistä kertaa jo vuosina 2002–2004,CV Karoliina Kantelisen kotisivut. Viitattu 13.9.2014. jolloin Kantelinen toimi sijaislaulajana yhtyeen kiertueilla. Joulukuussa 2012 hän korvasi Värttinästä erotetun Johanna Virtasen. Värttinän lisäksi Kantelinen on laulanut muun muassa Philomela-naiskuorossa, Ketsurat-lauluyhtyeessä, Sari Kaasisen johtamassa Otawassa sekä Sakari Kukon No One's Land -yhtyeessä. Lisäksi hän on esiintynyt duona useiden artistien kuten Ilkka Heinosen ja Susan Ahon kanssa.MUSIC Karoliina Kantelisen kotisivut. Viitattu 13.9.2014. Ensimmäisen sooloalbuminsa Kantelinen julkaisi vuonna 2008.Kantelinen Karoliina: Ellös huolta huomisesta Suomen Kansanmusiikkiliitto. Viitattu 13.9.2014. Karoliina Kantelisen veli on elokuvasäveltäjä Tuomas Kantelinen.Karoliina Kantelinen BBC Music. Viitattu 13.9.2014. Hänen lauluaan kuullaan muun muassa elokuvissa Suden vuosi ja Arn – Temppeliritari. == Diskografia == === Sooloalbumit === *Ellös huolta huomisesta (2008) === Philomela === *Rakkaus repii jäsenet (1999) *Tuulen nostatus (2000) *Mieli (2004) === Ketsurat === *Pari šanua (2005) *Ilokielet ennällähän (2011) === Sari Kaasinen & Otawa === *Mie kun (2006) === Vierailevana artistina === *Toni Edelmann: Korpirastas (2001) *Petri Laaksonen: Talven syliin (2004) *Sari Kaasinen: Aika riemulle ruveta (2014) == Lähteet == Luokka:Suomalaiset laulajat Luokka:Suomalaiset kansanmuusikot Luokka:Suomalaiset musiikkitieteilijät Luokka:Vuonna 1975 syntyneet Luokka:Elävät henkilöt
Gianni Ferrio

Gianni Ferrio (15. marraskuuta 1924 – 21. lokakuuta 2013) oli italialainen säveltäjä, kapellimestari ja sovittaja. Hän aloitti työnsä musiikin parissa 1950-luvun lopulla ja sävelsi tunnusmusiikit moniin italialaisiin elokuviin, joista kuuluisimpia ovat Un dollaro bucato (1965) ja Tutti a squola (1979). Hän toimi myös usein kapellimestarina Italian tv-yhtiö RAI:n lähetyksissä, ja toimi San Remo-laulukilpailun kapellimestarina kahdesti, vuosina 1959 ja 1962. Ferrio teki pitkän yhteistyöuran italialaisen laulaja Minan kanssa ja sävelsi hänelle esimerkiksi hitin Parole parole (1972) Vuonna 1965 Italian isännöidessä Eurovision laulukilpailuita Ferrio toimi kilpailun kapellimestarina, sekä johti myös Italian, Irlannin ja Itävallan kappaleet. ==Lähteet== * http://www.andtheconductoris.eu/ Luokka:Vuonna 1924 syntyneet Luokka:Vuonna 2013 kuolleet Luokka:Italialaiset säveltäjät Luokka:Italialaiset kapellimestarit Luokka:Euroviisukapellimestarit
Ryhmäkasvi

Ryhmäkasvi on sellainen kesäkukka, jota on tapana istuttaa ryhmiin parvekelaatikoihin, kukkalaatikoihin ja kukkapenkkeihin. Jos ryhmään halutaan usean värisiä kukkia ja jos siis halutaan niiden kukkivan yhtä aikaa, pitää muistaa kasveja valitessa tarkastaa, että niiden kukinta-aika on sama. Jotkut ryhmäkasvit kestävät leikkaamista ja jos ne venähtävät pitkiksi ja honteloiksi, niitä voi leikata hieman. Joitakin ryhmäkasveja voidaan käyttää myös leikkokukkina. Ryhmäkasveja aurinkoiselle paikalle: * riippapelargoni * samettikukka * tarhaverbena Rymäkasveja aurinkoiselle tai puolivarjoiselle paikalle: * kesäbegonia * punarevonhäntä * salkoruusu * kehäkukka * kiinanasteri * uudenguineanliisa * kesäleimu * tarhadaalia Ryhmäkasveja varjoiselle paikalle: * pauliinabegonia eli ruusubegonia * ahkeraliisa == Lähteet == Luokka:Puutarhanhoito
Calcutta (Taxi Taxi Taxi)

Calcutta (Taxi Taxi Taxi) on ensimmäinen Dr. Bombayn levyttämä kappale. Se julkaistiin huhtikuussa 1998. Kappale julkaistiin hänen debyyttialbumillaan Rice and Curry. Se on myöhemmin julkaistu muun muassa Dr. Bombay -nimikkeen takana olevan Jonny Jakobsenin vuoden 2007 kokoelma-albumilla The Hits. == Lähteet == Luokka:Ruotsalaiset elektronisen musiikin kappaleet Luokka:Vuoden 1998 kappaleet
Jenny Ivalo

Jenny Ivalo (vuoteen 1908 Ingman) (s. 13. kesäkuuta 1854 Revonlahti – 3. kesäkuuta 1921 Sortavala) oli diakonissa, joka toimi Sortavalan diakonissalaitoksen johtajattarena. Sivut 355–356. Ivalon vanhemmat olivat rovasti Herman Ingman ja Emma Maria Qvickström. Ivalo syntyi pappisperheeseen Pohjanmaalla, mutta vietti lapsuutensa ja nuoruutensa paljolti Sodankylässä ja Kuusamossa. Hänen veljensä oli professori, toimittaja ja kirjailija Santeri Ivalo. Ruotsinkielistä tyttökoulua Ivalo kävi Oulussa, mutta opiskeli myös Tukholmassa ja Jyväskylän seminaarissa, jossa hänestä tuli fennomaani siinä määrin, että hän vaihtoi kielensä suomeksi. Jyväskylän aikoina Ivalo aloitti myös pyhäkoulun pitämisen, josta tuli hänelle pitkäaikainen harrastus. Toiminut Oulussa suomalaisen yksityisen tyttökoulun johtajattarena vuosina 1879-1882.1883 hän siirtyi suomen kielen opettajaksi Sortavalaan ja oli mukana siellä perustetussa Sortavalan Evankelisessa Seurassa, samoin kuin paikallisessa raittiusseurassa. Ivalo alkoi myös toimia Raamatun selittäjänä ja seurapuhujana, mikä oli harvinaista naiselle. Ivalo teki opintomatkoja Skandinaviaan, Keski-Eurooppaan ja Englantiin ja sai vaikutteita diakonia- ja sisälähetystyöhön muun muassa Sveitsistä. Diakonissakasvatus otettiin hänen aloitteestaan Sortavalan Evankelisen Seuran toimintaan. Sortavalan diakonitarlaitos aloitti Ivalon johtamana toimintansa Suomen kolmantena vastaavana laitoksena syksyllä 1894 yhdeksän oppilaan voimin. Oma sairaala laitokselle valmistui 1902. Sortavalan laitoksen ohjelma poikkesi Helsingin ja Viipurin laitoksista, sen tavoitteena oli valmistaa diakonissoja etenkin maaseudun seurakuntia varten. Oulussa 1896 aloitettu vastaava koulutus sai vaikutteita Sortavalasta. Diakonissalaitos siirtyi 1906 Otto Aarnisalon johtamalle Suomen Kirkon Sisälähetysseuralle, uudet tilat laitokselle ja sairaalalle valmistuivat 1908. Jo 1910-luvun lopulla laitoksesta valmistuneita sisaria oli 199, joista 139 toimi maaseutuseurakunnissa. Opiskelijoita oli tuolloin 44. == Kirjallinen tuotanto == Ivalo julkaisi diakoniaan liittyviä kirjasia ja oppikirjana paljon käytetyn teoksen Diakonian lukukirja (1920): * Ivalo, Jenny 1915. Katsahdus Sortavalan diakonitarlaitoksen 20-vuotiseen toimintaan: johtajattaren esitelmä laitoksen alkamisen muistopäivänä Syyskuun 4 päivänä 1914. 2 s. * Ivalo, Jenny 1916. Rakkautta taivaassa ja maan päällä. Sortavalan diakonitarlaitos. 8 s. * Ivalo, Jenny 1920. Diakonian lukukirja. Suomen kirkon sisälähetysseura. 113 s. * Ivalo, Jenny 1922. Diakonia seurakunnan velvollisuutena. Suomen kirkon sisälähetysseura. 16 s. == Lähteet == ==Aiheesta muualla== * Rosa Ingman, Naemi Ingman 1928. Jenny Ivalo päiväkirjansa valossa. Oy Raamattutalon Kirjapaino. Luokka:Sosiaalityön kehittäjät Luokka: Suomalaiset uskonnolliset vaikuttajat Luokka: Suomalaiset opettajat Luokka:Vuonna 1854 syntyneet Luokka:Vuonna 1921 kuolleet
Mitrohinin lista

Mitrohinin lista on 38 nimeä sisältävä lista suomalaisista KGB-kontakteista vuosina 1972–1984. Listan kokosi Vasili Mitrohinin arkiston pohjalta toimittaja Juha-Pekka Tikka, ja se julkistettiin syyskuussa 2014 Verkkouutisissa ja Nykypäivässä. Lista perustuu KGB:n arkistonhoitajan Vasili Mitrohinin (1922–2004) arkistoon. Loikatessaan länteen 1992 hän otti mukaan kopioimiaan KGB:n dokumentteja. Listaan tutustuneen historiantutkija Kimmo Rentolan mukaan useimpien henkilöiden kohdalla arkistomateriaalin tiedot varsinaisista teoista ovat olleet varsin niukat, ja henkilöt ovat voineet päätyä listalle tietämättäänkin. Listalta myös puuttuvat myös lähes kokonaan poliitikot, talouselämän johto ja tärkeimmät virkamiehet, vaikka KGB:lla oli Suomessa 1980-luvulla arviolta lähes sata poliittisen linjan kontaktia. Myös tutkija Arto Luukkasen mukaan listasta puuttuvat huippunimet, ja se edustaa suuremmassa kuvassa ”keskikastia”. Hänen mukaansa lista ei myöskään kata sotilastiedustelu GRU:n toimintaa Suomessa. Verkkouutisten ja Nykypäivän mukaan Mitrohinin arkistoista löytyi myös peitenimi ”Mauri", jonka lehdet arvioivat tarkoitaneen Suojelupoliisin päällikköä Arvo Penttiä. Pentin nimeä ja eräitä muita nimiä ei kuitenkaan ollut vielä lehtien ensin julkaisemalla listalla, vaan ne kerrottiin erikseen. == Mitrohinin listan henkilöt == Kontakti Koodinimi Heikki Repo ”Aimo" Jorma Inki ”Aksel" Kyösti Venermo ”Aro" Ville Pessi ”Baranov" Elias Lähdesmäki ”Belikov" Sirkka Karisalo ”Bron" Rolf Dahlstedt ”Dal" Matts Dumell ”Dick" Eila Kännö ”Elko" Martin Finnman ”Filon" Timo Karmakallio ”Gen" Pekka Hurme ”Heino" Reijo T. Lehkonen ”Ilmar" Jaakko Laakso ”Jan" Lasse Jaakkola ”Karl" Kai Holmberg ”Korolev” tai ”Korablev" Kari Salermo ”Lem" Olavi Pihlman ”Lipman" Seppo Kauppila ”Lumi" Lauri Hannikainen ”Lur" Markku Salonen ”Mart" Pirjo Mikkonen ”Mervi" Kimmo Karjalainen ”Mishin" Pentti Mälkki ”Morjak" A. Niemi ”Nurmi" Pertti Järvenpää ”Petrov" Eila Helin ”Pirko" Nils Söderström ”Skott" Karl August Svensson ”Svuja" Kari Tapiola ”Tero" Martti Kempas ”Tertu" Pirjo Kempas ”Vilma" Timo Orenius ”Tomi" Hannu Linnainmaa ”Torn” tai ”Toni" Ilmari Harki ”Unto" Vladimir Tsvetkov ”Vilho" Olavi Åhman ”Virtanen" Håkan Krogius Esko Tammivuori == Tuntemattomat koodinimet == Tunnistettujen henkilöiden lisäksi Verkkouutiset ja Nykypäivä listasivat myös seuraavat koodinimet, joiden henkilöllisyyttä ne eivät saaneet selville: ”Altruist”, ”Hage”, ”Ivan Rebrov”, ”Jar”, ”Junior”, ”Jussi”, ”Kai”, ”Keimo”, ”Kreivi”, ”Lem”, ”Lider”, ”Nagma”, ”Norma”, ”Olja”, ”Pavel”, ”Roland”, ”Reper”, ”Sekretar”, ”Sulo”, ”Sven”, ”Toni” ja ”Vanhus”. == Katso myös == * Tiitisen lista == Lähteet == Luokka:KGB Luokka:Vakoilu Luokka:Nimilistat
Netzwerk (Falls Like Rain)

Netzwerk (Falls Like Rain) on itävaltalaisen dance ja elektronista musiikkia soittavan Klangkarussell-duon kappale. Se julkaistiin digitaalisesti ladattavana 9. toukokuuta 2014. Kappale debytoi Itävallassa listan 27. sijalla. Kuukauden päästä julkaisustaan kappale saavutti kyseisellä listalla 7. sijan. Kappale on päässyt listoille myös Belgiassa, Ranskassa, Saksassa ja Sveitsissä. Kappaleen sanoittivat Tobias Rieser, Adrian Held, Salif Keita, Tom Havelock sekä tuottivat Klangkarussell ja vastaavana tuottajana Jochen Schmalbach. Kappale oli alun perin julkaisematon raita vuodelta 2012, joka tunnettiin yksinkertaisella nimellä "Netzwerk" (Suomeksi: "Verkosto"). Kappale työstettiin uudelleen vuonna 2014, jolloin siihen lisättiin esimerkiksi brittiläislaulaja-lauluntekijä Tom Canen esittämiä sanoja. Kappale sisältää myös samplen Salif Keitan kappaleesta "Madan". Kappale on myös mukana duon Netzwerk-debyyttialbumilla. Kappaleeseen liittyvä musiikkivideo julkaistiin ensimmäisenä YouTubessa 9. toukokuuta 2014, jonka pituus on kolme minuuttia ja viisikymmentäyhdeksän sekuntia. Videon ohjasi Charlie Robins ja se kuvattiin Serbian Belgradessa. Videolla on mukana ukrainalaisena paholaisena tunnettu Mustang Wanted. ==Kappalelista== Digitaalinen lataus # "Netzwerk (Falls Like Rain)" - 3:52 CD single # "Netzwerk (Falls Like Rain)" - 3:52 # "Netzwerk" - 6:09 10" vinyl A-puoli # Netzwerk [Falls Like Rain] # Netzwerk B-puoli # Netzwerk [Falls Like Rain] (Ten Ven Remix) ==Listasijoitukset== Listat (2014) Paras sijoitus Itävalta (Ö3 Austria Top 40) 7 Belgia (Ultratop 50 Flanderi) 17 Belgia (Ultratop 50 Vallonia) 43 Ranska (SNEP) 190 Saksa (Media Control Charts) 17 Irlanti (Irlannin singlelista) 96 Sveitsi (Swiss Music Charts) 13 Iso-Britannia (Official Charts Company) 83 Iso-Britannia Dance (Official Charts Company) 21 ==Lähteet== Luokka:Vuoden 2014 kappaleet Luokka:Klangkarussellin kappaleet
Palestro-luokka (uiva patteri)

Palestro-luokka oli Ranskan laivaston neljän Krimin sotaan valmistetun aluksen muodostama uiva patteriluokka. == Taustaa == Vuonna 1858 tehtiin päätös tilata toinen sarja uivia pattereita korvaamaan Krimille lähetetyt patterit, joita pidettiin menetettyinä. Alukset suunnitteli Stanislas-Charles-Henri Dupuy de Lôme.de Balincourt, Commandant & Vincent-Bréhignac, Commandant s. 15 == Alukset == Aluksissa suunniteltiin käytettävän Dévastation-luokan panssarointeja, mutta työstä vastannut neuvosto päätti toisin 29. maaliskuuta 1859. Syynä tähän oli muun muassa Gloirelle asennetun 12 senttimetrin panssaroinnin tarve myös uiville pattereille.Winfield, Rif & Roberts, Stephen S. s. 426 Palestro-luokan uivat patteritdossiersmarine.free.fr Nimi Telakka Kölinlasku Vesille Valmistui Kohtalo Palestro Arman 24. toukokuuta 1859 9. syyskuuta 1862 syyskuu 1862 21. kesäkuuta 1871 Paixhans Arman, Bordeaux 24. toukokuuta 1859 9. syyskuuta 1862 5. toukokuuta 1863 21. elokuuta 1871 Pei Ho Arman 20. heinäkuuta 1859 25. toukokuuta 1861 heinäkuu 1862 15. marraskuuta 1869 Saïgon Arman 20. heinäkuuta 1859 25. toukokuuta 1861 elokuu 1862 1871 ==Lähteet== * * * === Viitteet === *
Arrogante-luokka

Arrogante-luokka oli Ranskan laivaston kolmen aluksen muodostama uiva patteriluokka. Alukset olivat rautarunkoisia ja ne erosivat edeltäjistään tykkien asemoinnissa. Tykit olivat keskellä alusta sijaitsevassa kasematissa, jossa oli yhdeksän tykkiporttia kummallakin sivulla ja kolme päissä. Patterin korkeus oli neljä jalkaa ja yhdeksän tuumaa. == Alukset == Alusten tilaus allekirjoitettiin 13. syyskuuta 1861 nantesilaisen Ernest Gouinin kanssa. Lopulliset Nicolas Le Moinen piirustukset luokan aluksista on päivätty 3. helmikuuta 1862. Höyrykoneet tilattiin Schneiderilta saman aikaisesti Embuscade-luokan alusten koneiden kanssa ja tilaus allekirjoitettiin 10. lokakuuta 1862.Winfield, Rif & Roberts, Stephen S. s.426 Arrogante-luokan uivat patteritdossiersmarine.free.fr Gardiner, Robert s. 298 Nimi Telakka Kölinlasku Vesille Valmistui Kohtalo Arrogante Chantiers Gouin, Nantes 20. maaliskuuta 1862 21. kesäkuuta 1864 1. syyskuuta 1866 30. joulukuuta 1884 Implacable Chantier Gouin 1. lokakuuta 1861 21. tammikuuta 1864 22. marraskuuta 1867 1884 Opiniâtre Chantiers Gouin 10. kesäkuuta 1862 23. maaliskuuta 1864 2. toukokuuta 1865 1885 Alusten aseistus vaihdettiin 1866 Arrogantella neljään 190 ja kahteen 160 millimetrin tykkiin ja muille vaihdettiin vuotta myöhemmin 160 millimetrin tykit neljä Mle 1864 ja viisi Mle 1860. ==Lähteet== * * === Viitteet === *
Itä-Malesia

Itä-Malesia muodostuu Malesian liittovaltiolle kuuluvasta Borneon saaren pohjoisosasta, jossa sijaitsevat Malesian osavaltiot Sabah ja Sarawak, sekä liittovaltion territorio Labuan. Osavaltiot rajoittuvat etelässä vuorijonoon, jonka eteläpuolella Indonesialle kuuluva Kalimantanin alue. Sarawakilla on lisäksi maarajaa Brunein kanssa. Labuanin saari sijaitsee Borneon luoteisrannikolla. ==Maantiede== Alun perin Itä-Malesian alue on ollut lähes kokonaisuudessaan trooppista sademetsää, mutta metsiä on tuhottu mikä on johtanut lajien uhanalaistumiseen. Saarelle on perustettu suojelualueita Orankien ja muiden uhanalaisten lajien suojelemiseksi. Sisämaassa kohoaa korkea vuoristo, jonka korkein vuori on Kinabalun kansallispuistossa sijaitseva 4 101 metriä korkea Kinabalu. ==Historia== Suuri osa nykyisen Itä- Malesian alueesta kuului Brunein sulttaanikuntaan 1800-luvun alussa. Vuosisadan loppuun mennessä brittiläiset olivat ottaneet alueen hallintaansa. Vuonna 1963 Sabah ja Sarawak liitettiin Malaijan liittovaltion ja samalla maan nimeksi tuli Malesia. ==Lähteet== * * === Viitteet === Luokka:Malesian maantiede
Länsi-Malesia

Länsi-Malesia muodostuu Malakan niemimaan eteläosasta. Niemimaan itäpuolella ja Itä-Malesian välissä on Etelä-Kiinan meri. Länsipuolella on Malakansalmi ja pohjoisessa maa rajoittuu Thaimaahan. Niemimaan eteläkärjessä on Singaporen saari. Niemimaalla sijaitsee 11 Malesian osavaltiota, jotka yhdistyivät Malesiaksi Itä-Malesiassa sijaitsevien Sabahin ja Sarawakin sekä Singaporen (joka erosi 1965) kanssa vuonna 1963. == Lähteet == Luokka:Malesian maantiede
Embuscade-luokka

Embuscade-luokka oli Ranskan laivaston neljän aluksen muodostama uiva patteriluokka. Alukset olivat rautarunkoisia ja ne olivat lyhyempiä ja leveämpiä kuin edeltäneen Arrogante-luokan alukset. Lisäksi patteria oli jatkettu keulaan ja perään saakka. Keulassa ja perässä oli kaksi tykkiporttia ja kyljissä kuusi. Patterin korkeus oli ainoastaan kolme jalkaa. == Alukset == Luokan alusten tilaus allekirjoitettiin 13. syyskuuta 1861 bordeaux'laisen Lucien Armanin kanssa. Luokan alukset piti Implacable-luokan piirustusten mukaan, mutta suunniteltu käyttö ulkoredeillä ja satama-alueilla sekä panssaroinnin lisääminen viimeisten Ranskan laivaston ironcladien mukaisesti loi tarvetta muutoksille. Meriministeri esitti patterin nostamista kahteen metriin sekä panssaroinnin kasvattamista 14 senttimetriin. Lisäksi keulaa ja perää piti nostaa ja merikelpoisuuden parantamiseksi sekä runkoa lyhentää ja leventää tykkien lukumäärän vähentyessä kymmenestä kahdeksaan. Muutosten seurauksena syntyneet Nicolas Le Moinen piirustukset aluksista vahvistettiin 30. tammikuuta 1862. Höyrykoneet Schneideriltä 10. lokakuuta allekirjoitetulla tilauksella.Winfield, Rif & Roberts, Stephen S. s. 427-428 Embuscade-luokan uivat patteritGardiner, Robert s. 298dossiersmarine.free.fr Nimi Telakka Kölinlasku Vesille Valmistui Kohtalo Embuscade Arman, Bordeaux 20. helmikuuta 1862 18. marraskuuta 1865 6. syyskuuta 1867 20. tammikuuta 1885 Imprenable Arman 25. helmikuuta 1862 17. joulukuuta 1867 9. elokuuta 1870 7. maaliskuuta 1882 Protectrice Arman 25. helmikuuta 1862 8. joulukuuta 1866 24. elokuuta 1867 9. elokuuta 1889 Refuge Arman 25. helmikuuta 1862 1. toukokuuta 1866 10. syyskuuta 1867 5. heinäkuuta 1884 ==Lähteet== * * === Viitteet === *
Now That’s What I Call Music! 88

Now That’s What I Call Music! 88 tai Now! 88 on kaksilevyinen kokoelma-albumi, joka julkaistiin kansainvälisesti 18. heinäkuuta ja Isossa-Britanniassa 21. heinäkuuta 2014. Se on Now!-sarjan kahdeksaskymmeneskahdeksas albumi ja se on saatavilla sekä CD-levyinä että digitaalisesti ladattavana. Official Charts Company raportoi albumin olleen heinäkuun loppuun mennessä vuoden 2014 nopeiten myynyt albumi, myyden ensimmäisen viikon aikana 224 000 kopiota. Now 88 sisältää viisitoista kappaletta, jotka ovat saavuttaneet Britannian singlelistan ensimmäisen sijan ja ne ovat: "Ghost", "Sing", "Stay with Me", "Waves", "Problem", "I Will Never Let You Down", "The Man", "It's My Birthday", "Me and My Broken Heart", "Rather Be", "Hideaway", "Gecko (Overdrive)", "Nobody to Love", "Summer" ja "I Wanna Feel". == Kappaleet == === CD 1 === # Ella Henderson: # Ed Sheeran: # Sam Smith: # George Ezra: # Mr Probz: # Ariana Grande: # Rita Ora: # Coldplay: # Aloe Blacc: # Michael Jackson: # will.i.am & Cody Wise:: # Iggy Azalea: # Chris Brown: # Clean Bandit: # Jess Glynne: # Ella Eyre: # MKTO: # 5 Seconds of Summer: # Little Mix: # Rixton: # The Vamps: # Idina Menzel: === CD 2 === # Clean Bandit: # Kiesza: # Oliver Heldens & Becky Hill: # Sigma: # Calvin Harris: # Secondcity: # Klingande: # Faul & Wad Ad vs. Pnau: # Fuse ODG: # DJ Fresh vs. TC: # Shift K3Y: # MK: # Tiësto: # John Martin: # Cash Cash: # Matrix & Futurebound: # Jason Derulo: # DJ Cassidy: # Neon Jungle: # Sia: # The Vamps: # Tove Lo: # Paloma Faith: == Listasijoitukset == Listat (2014) Paras sijoitus Iso-Britannia (Compilations Chart) 1 Iso-Britannia (Download Albums Chart) 1 Irlanti (Compilations Chart) 1 ==Lähteet== Luokka:Vuoden 2014 kokoelma-albumit Luokka:Now That's What I Call Music! -albumit
Coop (sveitsiläinen osuustoimintaketju)

Coop on Sveitsin toiseksi suurin vähittäiskauppayritys Migros’n jälkeen. Ne molemmat ovat osuuskuntamuotoisia. Coopin liikevaihdosta 18 miljardia Sveitsin frangia tuli vuonna 2013 vähittäiskaupasta ja 11 miljardia tukkukaupasta ja elintarviketeollisuudesta. Yritys työllisti noin 75 000 henkilöä.Key Figures 2013 , Coop Group. Viitattu 13.9.2014. Coop perustettiin 1969. Sen edeltäjä Verband Schweizerischer Konsumvereine oli perustettu 1890. Coopin toimintamuotoihin kuuluu päivittäistavaramyymälöiden ohella ravintoloita, rautakauppoja, Mondovino-viinikauppoja, Vitality-apteekkeja, Coop Pronto -jakeluasemaketju sekä coop@home-verkkokauppa.Coop – Aktionen der Woche , Coop. Viitattu 13.9.2014. == Kilpailijoita == Coopin pääkilpailija on sitä suurempi osuuskuntamuotoinen ryhmä Migros. Pienempiä kilpailijoita Sveitsin päivittäistavaramarkkinoilla ovat Manor-tavaratalot ja saksalaiset Aldi ja Lidl, jotka tulivat Sveitsiin 2005 ja 2009.Riecke, Torsten: Lidl eröffnet ersten Laden in der Schweiz , Handelsblatt 18.3.2009, viitattu 13.9.2014. ==Lähteet== ==Aiheesta muualla== Luokka:Sveitsiläiset osuuskunnat
Happotähde

Happotähde eli happojäännös on ioni tai atomi­ryhmä, joka jää jäljelle jostakin haposta, kun siitä poistetaan vetyatomit positiivisina ioneina. Yhden­arvoisilla eli mono­proottisilla hapoilla happo­tähde on sama kuin siitä Brøn­stedin happo-emäs­teorian mukaan vastaava konjugaattiemäs. Esi­merkiksi vetykloridin (suola­hapon, HCl) happo­tähde on kloridi-ioni (Cl-) ja typpi­hapon happo­tähde nitraatti-ioni (NO3-). Tällaisten vahvojen happojen happo­tähteet ovat kuitenkin emäksinä niin heikkoja, ettei niitä tavallisesti sanota emäksiksi. Monen­arvoisten eli poly­proottisten happojen happo­tähde saadaan, kun niistä poistetaan kaikki vety­atomit ioneina. ­Esi­merkiksi rikkihappoa (H2SO4) vastaava konjugoitu emäs on vetysulfaatti-ioni (HSO4-), mutta sen happo­tähde on sulfaatti-ioni (SO42-). Orgaanisissa karboksyyli­hapoissa ionisoituvat ainoastaan karboksyyli­ryhmässä olevat vety­atomit. Tämän vuoksi esi­merkiksi etikka­hapon (CH3COOH) happo­tähteenä pidetään asetaatti-ionia (CH3COO-). == Lähteet == * * === Viitteet === Luokka:Kemia
Metaanisulfonyylikloridi

Metaanisulfonyylikloridi eli mesyylikloridi (CH3SO2Cl) on sulfonyyliklorideihin kuuluva orgaaninen yhdiste. Yhdistettä käytetään pääasiassa orgaanisen kemian synteeseissä. ==Ominaisuudet== Huoneenlämpötilassa metaanisulfonyylikloridi on kellertävä neste. Yhdiste ei liukene veteen, mutta hydrolysoituu veden vaikutuksesta metaanisulfonihapoksi. Aine on liukoinen alkoholeihin, dietyylieetteriin ja asetoniin. Amiinit ja alkoholit reagoivat metaanisulfonyylikloridin kanssa muodostaen metaanisulfonaatti- eli mesyylijohdannaisia, jotka ovat hyödyllisiä orgaanisen kemian synteeseissä. Lisäksi metaanisulfonyylikloridi reagoi alkeenien kanssa additioreaktiolla, jossa muodostuu β-kloorisulfonijohdannaisia. Hyvin vahvojen emästen vaikutuksesta metaanisulfonyylikloridista muodostuu erittäin reaktiivinen sulfeeni. Yhdiste syövyttää helposti monia metalleja.Valerie Vaillancourt, Michele M. Cudahy, Matthew M. Kreilein & Danielle L. Jacobs: Methanesulfonyl Chloride, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 13.9.2014 ==Valmistus ja käyttö== Metaanisulfonyylikloridia voidaan valmistaa metaanitiolista hapettavalla kloorauksella tai metaanista ja sulfuryylikloridista vapaaradikaali-initiaattorin kuten vetyperoksidin ja urean seoksen läsnä ollessa. Metaanisulfonyylikloridia käytetään orgaanisissa synteeseissä tuomaan yhdisteeseen metyylisulfonaattiryhmä valmistettaessa esimerkiksi lääkeaineita, väriaineita, maatalouskemikaaleja, tekokuituja ja valokuvauskemikaaleja. Jossain määrin sillä on käyttöä myös katalyyttinä, klooraavana kemikaalina ja stabilisaattorina. ==Turvallisuus== Metaanisulfonyylikloridi on helposti haihtuva syövyttävä ja voimakkaasti ihoa ja silmiä ärsyttävä yhdiste. Se on kyynelvuotoa aiheuttava yhdiste eli lakrymaattori. Viitattu 13.9.2014. ==Lähteet== Luokka:Klooriyhdisteet Luokka:Orgaaniset rikkiyhdisteet
Päivi Hautaniemi

Päivi Hautaniemi (s. 27. heinäkuuta 1971) on aktiiviuransa päättänyt suomalainen kiekonheittäjä. Seuratasolla hän edusti koko urheilu-uransa ajan Seinäjoen Urheilijoita ja hänen valmentajanaan toimi Arto Hautaniemi. Kalevan kisoista Hautaniemi saavutti kiekonheiton hopeaa vuonna 1993. Virallisissa kilpailuissa hän ei ole esiintynyt vuoden 1994 jälkeen. == Lähteet == Luokka:Suomalaiset kiekonheittäjät Luokka:Vuonna 1971 syntyneet Luokka:Elävät henkilöt
FS Taureau (1865)

Taureau oli Ranskan laivaston vuonna 1865 vesillelaskettu puurunkoinen Henri Dupuy de Lômen erityisesti törmäämään suunnittelema alus. == Valmistus == Alus tilattiin Toulonin laivastontelakalta ja sen köli laskettiin loka-marraskuussa 1863. Alus laskettiin vesille 10. kesäkuuta 1865 ja se otettiin palvelukseen elokuussa 1866.Gardiner, Robert s. 298dossiersmarine.free.fr == Palvelus == Alus poistettiin alusluettelosta vuonna 1896. == Lähteet == * === Viitteet === Luokka:Ranskan laivaston rannikkopanssarilaivat
Tammisuon seisake

Tammisuon seisake on rautatieliikennepaikka Viipurissa Viipuri–Joensuu- rataosalla. Suomelle kuuluessaan se sijaitsi Tammisuon kaupunginosassa. Asemalta oli pistoraiteet lähellä sijainneelle tiilitehtaalle, sahalle ja myllylle. Rakennukset hävitettiin jatkosodassa 1941. Uusi tavaramakasiini valmistui 1943 Iltanen Jussi: "Radan varrella Suomen rautatieliikennepaikat" Karttakeskus, 2011, sivu 397. Liikennepaikka siirtyi sodan jälkeen Neuvostoliitolle ja on edelleen liikennekäytössä. == Lähteet == Luokka:Viipurin rautatieliikennepaikat Luokka:Suomen entiset rakennukset ja rakennelmat
FS Tonnant (1880)

Tonnant oli Ranskan laivaston vuonna 1880 vesillelaskettu rannikkopanssarilaiva. == Valmistus == Alus tilattiin Rochefortin laivastontelakalta, missä köli laskettiin tammikuussa 1875. Alus laskettiin vesille vuonna 1880 ja otettiin palvelukseen vuonna 1884.Gardiner, Robert s. 300 == Palvelus == Tonnant poistettiin alusluettelosta vuonna 1901. == Lähteet == * === Viitteet === Luokka:Ranskan laivaston rannikkopanssarilaivat Luokka:Arsenal de Rochefort
Maire Kukkonen

Maire Kristiina Kukkonen (o.s. Kärkkäinen, s. 5. joulukuuta 1955 Kiuruvesi) on aktiiviuransa päättänyt suomalainen kestävyysjuoksija. Hän edusti koko urheilu-uransa ajan Sotkamon Jymyä ja vastasi itse omasta valmennuksestaan. Aikuisten SM-tasolla Kukkonen saavutti kaksi hopeaa maratonilta vuosina 1992 ja 1993. Virallisissa kilpailuissa hän ei ole esiintynyt vuoden 2003 jälkeen. == Lähteet == Luokka:Suomalaiset kestävyysjuoksijat Luokka:Vuonna 1955 syntyneet Luokka:Elävät henkilöt
Kärstilän seisake

Kärstilän seisake oli rautatieliikennepaikka Viipuri-Joensuu rataosalla. Se sijaitsi Viipurin maalaiskunnan ja Viipurin välisellä harvaanasutulla seudulla. Jatkosodan aikana seisakkeen miehitys poistettiin. Rakennus on purettu sotien jälkeen 1940-luvulla. Iltanen Jussi: "Radan varrella Suomen rautatieliikennepaikat" Karttakeskus, 2011, sivu 398. == Lähteet == Luokka:Viipurin entiset rakennukset ja rakennelmat Luokka:Viipurin rautatieliikennepaikat Luokka:Bruno Granholmin suunnittelemat rakennukset
Tindirma

Tindirma on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen vasemmalla rannalla 30 kilometriä Diréstä lounaaseen. Kunnassa on 5 000 asukasta (vuonna 2009). Tindirman kunta rajoittuu idässä Dirén, etelässä Niafunkén piirin Banikane Narhawan, lännessä Goundamin piirin Tonkan ja pohjoisessa Doukourian kuntiin. Kuntaan kuuluu 11 kylää. Asukkaat ovat songhaita, fulbeja, belloja, bozoja ja tuaregeja. Paikallisia elinkeinoja ovat maanviljely, karjanhoito ja bozojen harjoittama kalastus. Maatalous kärsii lisääntyvästä kuivuudesta. Palveluihin kuuluu kolme alakoulua. ==Lähteet== Luokka:Dirén piiri Luokka:Malin kunnat
Talin rautatieasema

Talin rautatieasema (lyh. Ti, ratakm 323+288) oli rautatieliikennepaikka Viipuri–Joensuu-rataosalla. Asemarakennus oli Bruno Granholmin suunnittelema Karjalan radan alkuperäisasema, jota laajennettiin vuonna 1939. Se vaurioitui tulituksessa Jatkosodassa vuonna 1941, mutta korjattiin alkuperäisen mallin mukaan. Sodan aikana asema alennettiin pysäkiksi. Asema ja tavaravarasto tuohoutuivat suurhyökkäyksessä Talin–Ihantalan taistelujen aikaan vuonna 1944. Talin asemalta oli Rapukosken sahalle neljän kilometrin mittainen pistoraide. Asemanseudulle perustettiin perunajauhotehdas vuonna 1931.Iltanen Jussi: "Radan varrella Suomen rautatieliikennepaikat" Karttakeskus, 2011, sivu 398. == Lähteet == Luokka:Viipurin maalaiskunta Luokka:Venäjän rautatieliikennepaikat Luokka:Bruno Granholmin suunnittelemat rakennukset Luokka:Luovutettujen alueiden rautatieliikennepaikat Luokka:Suomen entiset rakennukset ja rakennelmat
Tinguereguif

Tinguereguif on maalaiskunta Timbuktun alueen Dirén piirissä Malissa. Sen keskuskylä Tinguereguif Gari sijaitsee Nigerjoen varrella 20 kilometriä Diréstä koilliseen. Kunnassa on 4 800 asukasta (vuonna 2009). Tinguereguifin kunnan pinta-ala on arviolta 139,9 neliökilometriä. Se rajoittuu pohjoisessa Dirén piirin Garbakoïran, idässä Kirchamban, etelässä Tienkourin ja lännessä Bourem Sidi Amarin ja Goundamin piirin Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerjoki ja sen sivuhaarat Arhamgoye ja Killi sekä muutamia vadeja. Nigerin tulvat synnyttävät tasangolle järviä. Kuntaan kuuluu kaksi kylää ja seitsemän paimentolaisryhmää. Asukkaat ovat tuaregeja, songhaita ja bozoja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat vehnä, durra ja riisi. Kotieläimiä ovat naudat, lampaat ja vuohet. Maatalous kärsii lisääntyneestä kuivuudesta. Kunnasta on paikallistieyhteydet Diréen ja lähikuntiin. Palveluihin kuuluu kaksi alakoulua ja terveysasema. ==Lähteet== Luokka:Dirén piiri Luokka:Malin kunnat
Hanna Nikkanen (juoksija)

Hanna Nikkanen (s. 14. maaliskuuta 1970) on aktiiviuransa päättänyt suomalainen keskipitkien ja kestävyysmatkojen juoksija. Seuratasolla hän edusti HIFK-Friidrottia ja hänen valmentajanaan toimi Heikki Nikkanen. Kalevan kisoista Nikkanen saavutti vuonna 1993 kaksi mitalia; hopeaa 1 500 metrin juoksussa sekä pronssia 3 000 metrin juoksussa. Tämän lisäksi hän voitti henkilökohtaisina SM-mitaleina ulkoradoilta maantiejuoksusta hopeaa vuonna 1993 sekä pronssia vuonna 1995 15 kilometrin matkalta. Nikkanen oli myös viestijuoksun SM-kisoissa mukana voittamassa 4 x 800 metrin viestijuoksussa kultaa vuonna 1990 sekä hopeaa vuonna 1997. Sisäratojen SM-kilpailuista hän saavutti hopeaa 3 000 metrin juoksussa vuonna 1992. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1970 syntyneet Luokka:Elävät henkilöt
Sareyamou

Sareyamou on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran varrella 25 kilometriä Diréstä kaakkoon. Kunnassa on 19 400 asukasta (vuonna 2009). Sareyamoun kunnan pinta- ala on arviolta 534 neliökilometriä. Se rajoittuu lännessä Dirén piirin Bingan, pohjoisessa Tienkourin ja Haïbongon, idässä Gourma-Rharousin piirin Haribomon ja etelässä Bambara Maoudén kuntiin. Seutu kuuluu Saharan ja Sahelin siirtymäalueeseen. Sen läpi virtaavat Niger ja sen haarajoet Labou, Djingara ja Kangara sekä muutamia vadeja. Nigerjoen tulvat muodostavat järviä. Kuntaan kuuluu 15 kylää ja paimentolaisryhmää. Asukkaat ovat songhaita, fulbeja, tuaregeja, maureja ja bozoja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, vehnä, hirssi ja durra. Kotieläimistä tärkein on nauta. Kunnan liikenneyhteydet ovat huonot. Tulva- aikaan ainoa liikenneväline on vene. Palveluihin kuuluu kolme alakoulua, koraanikoulu ja terveysasema. ==Lähteet== Luokka:Dirén piiri Luokka:Malin kunnat
Vankkavillaseitikki

Vankkavillaseitikki (Cortinarius alborufescens) on Telamonia-alasukuun kuuluva suurikokoinen seitikki. Se on syömäkelvoton metsäsieni, jota tavataan koko Suomessa ja myös ainakin Skandinaviassa, joskin Tanskassa se on katsottu vaarantuneeksi (VU). Vankkavillaseitikki kasvaa lehti- ja sekametsissä ja sitä on arveltu muun muassa koivun ja haavan juurisieneksi. Se voi muodostaa näyttäviä noidankehiä. Se on helpohko tunnistaa tummanpunaisten helttojen sekä jalan ja lakin pinnan vaaleiden villamaisten suojusjätteiden perusteella. Jalan yläosassa saattaa olla violetin sävyjä. Hieman samantapaisesta valkovillaseitikistä lajin erottaa esimerkiksi kasvupaikan, suuremman koon, ruskean mallon ja retikanhajun puuttumisen perusteella. Vaikka maku on mieto, ei lajia pidetä ruokasienenä. left|thumb|200px|Sienen alapinta ja jalka == Lähteet == Luokka:Seitikit
Tienkour

Tienkour on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 10 kilometriä Diréstä itään. Kunnassa on 6 100 asukasta (vuonna 2009). Tienkourin kunnan pinta-ala on 187 neliökilometriä. Se rajoittuu pohjoisessa Dirén piirin Bourem Sidi Amarin ja Tinguereguifin, idässä Kirchamban ja Haïbongon, etelässä Sareyamoun ja Bingan sekä lännessä Tindirman ja Dirén kuntiin. Seutu kuuluu Saharan ja Sahelin siirtymäalueeseen. Nigerjoen tulvat muodostavat tasangolle järviä. Kuntaan kuuluu 11 kylää ja paimentolaisryhmää. Asukkaat ovat tuaregeja, songhaita, bozoja ja fulbeja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimmät viljelykasvit ovat vehnä ja riisi. Palveluihin kuuluu kolme alakoulua ja terveysasema. ==Lähteet== Luokka:Dirén piiri Luokka:Malin kunnat
Anne Siltala

Anne Siltala (s. 14. heinäkuuta 1969) on aktiiviuransa päättänyt keskimatkan juoksija. Hän edusti urallaan sekä Nivalan Urheilijoita että Oulun Pyrintöä ja hänen valmentajanaan toimi Hannu Siltala. Kalevan kisoista Siltala saavutti pronssia 1 500 metrin juoksussa vuonna 1993. Tämän lisäksi hän oli ulkoradoilla mukana viestijuoksun SM-kilpailuissa voittamassa 4 x 800 metrin viestijuoksussa kultaa vuonna 1996 sekä hopeaa vuosina 1993, 1998 ja 1999. Sisäratojen SM-kilpailuista Siltala saavutti 1 500 metrin juoksussa hopeaa vuonna 1992 sekä pronssia vuosina 1993 ja 1997. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset keskimatkojen juoksijat Luokka:Vuonna 1969 syntyneet Luokka:Elävät henkilöt
Kondi

Kondi on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran Kondin varrella 15 kilometriä Diréstä luoteeseen. Kunnassa on 2 700 asukasta (vuonna 2009). Kondin kunnan pinta-ala on arviolta 100 neliökilometriä. Se rajoittuu idässä Dirén piirin Arhamin ja etelässä Dirén kuntiin sekä lännessä Goundamin piirin Doukourian ja pohjoisessa Kaneyen ja Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaa Faguibinejärveä ruokkiva Nigerin haarajoki Kondi. Tulva-aikaan tasangolle muodostuu muitakin järviä. Kuntaan kuuluu kuusi kylää. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Palveluihin kuuluu alakoulu ja terveysasema. ==Lähteet== Luokka:Dirén piiri Luokka:Malin kunnat